# בולטימור רייבנס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בולטימור רייבנס

קסדה | סמל

ליגה | AFC
אזור | צפון
נוסד | 1996
מגרש ביתי | אצטדיון בנק M&T
עיר | בולטימור, מרילנד
צבעי הקבוצה | שחור, סגול וזהב מטלי
מאמן ראשי | בראיין ביליק
אליפויות ליגה (1) אליפויות סופרבול: 2000 (XXXV)
אליפויות חטיבתיות (1) AFC : 2000
אליפויות אזוריות (1) AFC צפון: 2003

בוליטמור רייבנס (Baltimore Ravens - עורבי בולטימור) היא קבוצת פוטבול אמריקאית מהעיר בולטימור שבמדינת מרילנד.

## [עריכה] היסטוריה

סיפורה של הבולטימור רייבנס הוא חריג, אפילו בנוף הספורט האמריקאי בו מעבר של קבוצה מעיר אחת לאחרת הוא תופעה שכיחה. בולטימור, אותה עזבו הקולטס לטובת אינדיאנפוליס זכתה מן ההפקר כאשר הקליבלנד בראונס "נתקעה" ללא מעון. אמנם היה לבראונס מגרש ביתי אך הוא היה מיושן ומוזנח. הנהלת הקבוצה רצתה להישאר בקליבלנד בקרב אוהדיה הנאמנים אך מאחר ולא הוקם לקבוצה אצטדיון חדיש חלופי, נאלצה היא לנדוד לבולטימור.

כך, בקיץ 1996, הפוטבול חזר לבולטימור. אך כאן לא נסתיימה הפרשה, אוהדי הפוטבול בבולטימור לא רצו כל קשר לבראונס ועל כן כינויה של הקבוצה שונה, צבעיה הוחלפן ואף חברי היכל התהילה של הבראונס נשארו בקליבלנד. למעשה נוצרה כאן קבוצה חדשה. ניתן אף לקחת את הנושא צעד נוסף קדימה ולציין כי רבים מאוהדי הבולטימור קולטס רואים את הרייבנס כממשיכי דרכה של הקבוצה שעברה לאינדיאנפוליס. באשר לבראונס? כבר בשנת 1996, עת מעברה של הקבוצה לבולטימור, נקבע כי הקליבלנד בראונס תקום מחדש. במגרש חדש בעיר אך עם אותו כינוי, אותו סמל ואותם צבעים. קבוצה זו אכן הוקמה בשנת 1999.

שלוש העונות הראשונות של הרייבנס הסתיימו כולן ללא הגעה לפלייאוף. בעונה הרביעית (1999) ועם מעבר הקבוצה לאצטדיונה החדש,אצטדיון בנק M&T , הגיע השיפור המיוחל. אמנם גם בעונה זו הרייבנס לא הגיעו לפלייאוף אך זה קרה רק בעקבות הפסד במחזור האחרון של העונה הסדירה. קפיצת המדרגה נראתה באופק. עונה חלפה, והגיעה הקפיצה. את עונת 2000 לא ישכחו בבולטימור זמן רב, הקבוצה הגיעה לראשונה לפלייאוף וחרף היותה אנדרדוג סללה את דרכה לסופרבול 35 אשר נערך בטמפה ביי. סיפור הסינדרלה המשיך גם בסופרבול עת רמסו הרייבנס את הניו יורק ג'איינטס 7-34. ריי לואיס, שחקן ההגנה של הרייבנס אשר נבחר גם לשחקן המועיל ביותר בסופרבול, היה העוגן של הקבוצה באותה עונה קסומה. מאז אותה עונה מופלאה, הצליחו הרייבנס להעפיל עוד פעמיים לפלייאוף, אך לסופרבול לא הצליחו להגיע.

## [עריכה] קישורים חיצוניים

בולטימור רייבנס- האתר הרשמי

מקור: http://he.wikipedia.org../../../%D7%91/%D7%95/%D7%9C/%D7%91%D7%95%D7%9C%D7%98%D7%99%D7%9E%D7%95%D7%A8_%D7%A8%D7%99%D7%99%D7%91%D7%A0%D7%A1.html

קטגוריה: NFL

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Magyar
- Italiano
- 日本語
- Português
- Svenska